**Abony Város Önkormányzat Képviselő-testületének**

**24/2015. (XI.27.) önkormányzati rendelete**

**a talajterhelési díj helyi szabályairól**

*(egységes szerkezetben a módosításáról szóló 1/2016. (I. 29.) önkormányzati rendelettel)*

Abony Város Önkormányzat Képviselő-testülete a környezetterhelési díjról szóló 2003. évi LXXXIX. törvény 26. § (4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következő rendeletet alkotja:

**A rendelet hatálya**

1. **§**

A rendelet hatálya kiterjed arra a környezethasználóra, aki Abony Város Önkormányzatának (a továbbiakban: Önkormányzat) illetékességi területén az engedélyhez kötött környezethasználata során a környezet terhelésével járó anyagot bocsát a környezetbe (a továbbiakban: kibocsátó).

**Díjfizetési kötelezettség**

**2. §[[1]](#footnote-1)**

A talajterhelési díjfizetési kötelezettségre vonatkozó szabályokat a környezetterhelési díjról szóló 2003. évi LXXXIX. törvény 11. § (1) bekezdése határozza meg.

**Talajterhelési díj alapja, mértéke, egységdíja**

**3. §**

1. [[2]](#footnote-2)A talajterhelési díj alapjára, egységdíjának mértékére, valamint mértékének meghatározására vonatkozó szabályokat a környezetterhelési díjról szóló 2003. évi LXXXIX. törvény 12. § (1)-(3) bekezdései határozzák meg.
2. *[[3]](#footnote-3)*
3. Abony Város területérzékenységi szorzója: 1,5.
4. *[[4]](#footnote-4)*
5. A talajterhelési díj számításának részletes szabályait a környezetterhelési díjról szóló 2003. évi LXXXIX. törvény 3. számú melléklete határozza meg.

**A talajterhelési díj bevallása, megfizetése**

**4. §**

(1) A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjat a kibocsátónak kell megállapítani, bevallani és megfizetni (önadózás) a tárgyévet követő év március 31-éig.

(2) A bevallást a kibocsátónak az adóhatóság által rendszeresített nyomtatványon kell teljesítenie.

(3) A bevalláshoz - amennyiben a kibocsátó kedvezményt kíván igénybe venni, illetve csökkenteni a díj alapját- az alábbi dokumentumot kell csatolni:

a.) szennyvíztárolóból elszállított szennyvíznek a szállító által kiadott számla másolatát,

b.) locsolási célú felhasználásnál a szolgáltatóval kötött szerződés másolatát.

(4) A talajterhelési díjat Abony Város Önkormányzat számlavezető bankjánál vezetett 11993609-06147486-10001071 számú számlájára készpénzátutalási megbízáson vagy átutalással kell teljesíteni.

(5) A díj az Önkormányzat költségvetésében meghatározott Környezetvédelmi Alap bevételét képezi.

**Adatszolgáltatási szabályok**

**5. §**

Abony Város Önkormányzati Adóhatósága részére a DAKÖV Dabas és Környéke Vízügyi Kft. a kibocsátók azonosítása és ellenőrzése érdekében az alábbi adatszolgáltatást végzi:

a) a tárgyévet követő év február 28. napjáig a kibocsátók tárgyévi vízfogyasztásáról, korrigálva a locsolási kedvezmény mennyiségével, és

b) a csatornára való rákötésről, a rákötés időpontját követő hónap 15. napjáig.

**Záró rendelkezések**

**6. §**

1. Ez a rendelet 2016. január 1. napján lép hatályba.
2. Abony Város Önkormányzat Képviselő-testületének a talajterhelési díj helyi szabályairól szóló 30/2004. (XI.30.) önkormányzati rendelete 2015. december 31. napjával hatályát veszti.

Kelt: Abony Város Önkormányzat Képviselő-testületének 2015. november 26-i ülésén

Romhányiné dr. Balogh Edit Dr. Balogh Pál

polgármester jegyző

Kihirdetve: 2015. november 27.

Dr. Balogh Pál

jegyző

**Záradék:** Abony Város Önkormányzat Képviselő-testületének a talajterhelési díj helyi szabályairól szóló 24/2015. (XI. 27.) önkormányzati rendelete az alábbi rendeletekkel egységes szerkezetben foglalása megtörtént:

* Abony Város Önkormányzat Képviselő-testülete 1/2016. (I.29.) önkormányzati rendelete

1. Módosította: Abony Város Önkormányzat Képviselő-testülete 1/2016. (I.29.) önkormányzati rendeletének 1. §-a. Hatályos: 2016. február 01-től. [↑](#footnote-ref-1)
2. Módosította: Abony Város Önkormányzat Képviselő-testülete 1/2016. (I.29.) önkormányzati rendeletének 2. §-a. Hatályos: 2016. február 01-től. [↑](#footnote-ref-2)
3. Hatályon kívül helyezte Abony Város Önkormányzat Képviselő-testülete 1/2016. (I.29.) önkormányzati rendeletének 3. §-a- Hatálytalan: 2016. február 01-től. [↑](#footnote-ref-3)
4. Hatályon kívül helyezte Abony Város Önkormányzat Képviselő-testülete 1/2016. (I.29.) önkormányzati rendeletének 3. §-a. Hatálytalan: 2016. február 01-től. [↑](#footnote-ref-4)